CELEX: 32007D0151
Language: lv
Date: 2007-03-06 00:00:00
Title: 2007/151/EK: Komisijas Lēmums ( 2007. gada 6. marts ), ar ko groza Lēmumus 94/741/EK un 97/622/EK attiecībā uz anketām ziņojumiem par to, kā īsteno Eiropas Parlamenta un Padomes Direktīvu 2006/12/EK par atkritumiem un Padomes Direktīvu 91/689/EEK par bīstamajiem atkritumiem (izziņots ar dokumenta numuru K(2007) 634) (Dokuments attiecas uz EEZ )

7.3.2007   
            
            
               LV
            
            
               Eiropas Savienības Oficiālais Vēstnesis
            
            
               L 67/7
            
         
      KOMISIJAS LĒMUMS
   
   (2007. gada 6. marts),
   ar ko groza Lēmumus 94/741/EK un 97/622/EK attiecībā uz anketām ziņojumiem par to, kā īsteno Eiropas Parlamenta un Padomes Direktīvu 2006/12/EK par atkritumiem un Padomes Direktīvu 91/689/EEK par bīstamajiem atkritumiem
   (izziņots ar dokumenta numuru K(2007) 634)
   (Dokuments attiecas uz EEZ)
   (2007/151/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2006. gada 5. aprīļa Direktīvu 2006/12/EK par atkritumiem (1), un jo īpaši tās 16. panta pirmo daļu,
   ņemot vērā Padomes 1991. gada 12. decembra Direktīvu 91/689/EEK par bīstamajiem atkritumiem (2), un jo īpaši tās 8. panta 1. punktu,
   tā kā:
   
               (1)
            
            
               Ziņojums par Direktīvas 2006/12/EK īstenošanu jāizstrādā, pamatojoties uz anketu, kas izveidota ar Komisijas 1994. gada 24. oktobra Lēmumu 94/741/EK par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā (Padomes Direktīvas 91/692/EEK īstenošana) (3).
            
         
               (2)
            
            
               Ziņojums par Direktīvas 91/689/EEK īstenošanu jāizstrādā, pamatojoties uz anketu, kas izveidota ar Komisijas 1997. gada 27. maija Lēmumu 97/622/EK par anketām dalībvalstu ziņojumiem par dažu direktīvu īstenošanu atkritumu apsaimniekošanas jomā (Padomes Direktīvas 91/692/EEK īstenošana) (4).
            
         
               (3)
            
            
               Ar Eiropas Parlamenta un Padomes 2002. gada 25. novembra Regulu (EK) Nr. 2150/2002 par atkritumu statistiku (5) nosaka sistēmu Kopienas statistikas izveidei attiecībā uz atkritumu rašanos, pārstrādi un izvešanu.
            
         
               (4)
            
            
               Pārskats par Kopienas tiesību aktos izklāstītajiem ziņošanas pienākumiem par datiem attiecībā uz atkritumiem liecina, ka dažus ziņošanas pienākumus, kuri paredzēti Lēmumos 94/741/EK un 97/622/EK, nosaka arī Eiropas Parlamenta un Padomes 2006. gada 14. jūnija Regula (EK) Nr. 2150/2002 vai Regula (EK) Nr. 1013/2006 par atkritumu sūtījumiem (6).
            
         
               (5)
            
            
               Lai novērstu pārklāšanos un nevajadzīgas administratīvās prasības, no Lēmuma 94/74/EK jāsvītro ziņošanas pienākumi, kas attiecas uz “bīstamajiem atkritumiem” un “citiem atkritumiem”. Turklāt, lai saskaņotu Lēmumu 94/741/EK ar Regulu (EK) Nr. 2150/2002, termins “sadzīves atkritumi” jāaizstāj ar terminu “sadzīves un līdzīgi atkritumi”.
            
         
               (6)
            
            
               Attiecīgi no Lēmuma 97/622/EK jāsvītro ziņošanas pienākums, kas attiecas uz bīstamajiem atkritumiem.
            
         
               (7)
            
            
               Tādēļ attiecīgi jāgroza Lēmumi 94/741/EK un 97/622/EK.
            
         
               (8)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota saskaņā ar Direktīvas 2006/12/EK 18. pantu,
            
         IR PIEŅĒMUSI ŠO LĒMUMU.
   1. pants
   Lēmumu 94/741/EK groza tā, kā norādīts šī lēmuma pielikumā.
   2. pants
   Lēmumu 97/622/EK groza tā, kā norādīts šī lēmuma pielikumā.
   3. pants
   Šis lēmums ir adresēts dalībvalstīm.
   
      Briselē, 2007. gada 6. martā
      
         
            Komisijas vārdā —
         
            Komisijas loceklis
         
         Stavros DIMAS
         
      
   
   
      (1)  OV L 114, 27.4.2006., 9. lpp.
   
      (2)  OV L 377, 31.12.1991., 20. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 166/2006 (OV L 33, 4.2.2006., 1. lpp.).
   
      (3)  OV L 296, 17.11.1994., 42. lpp.
   
      (4)  OV L 256, 19.9.1997., 13. lpp.
   
      (5)  OV L 332, 9.12.2002., 1. lpp. Regulā jaunākie grozījumi izdarīti ar Regulu (EK) Nr. 1893/2006 (OV L 393, 30.12.2006., 1. lpp.).
   
      (6)  OV L 190, 12.7.2006., 1. lpp.
   
      PIELIKUMS
      Lēmumu 94/741/EK un 97/622/EK grozījumi
      
                  A.
               
               
                  Lēmuma 94/741/EK pielikuma otro anketu groza šādi:
                  
                              1)
                           
                           
                              Anketas nosaukumu aizstāj ar šādu nosaukumu:
                              “ANKETA
                              dalībvalstu ziņojumam par to, kā transponēt un īstenot Direktīvu 2006/12/EK”.
                           
                        
                              2)
                           
                           
                              Anketas II iedaļas 4. punkta nosaukumu aizstāj ar šādu:
                              
                                          “4.
                                       
                                       
                                          Ievērojot 7. panta 1. punktu, ja dati ir pieejami, lūdzu, sniedziet šādu sīku informāciju, norādot, vai kādi no minētajiem skaitļiem balstās uz provizorisku aprēķinu.
                                          
                                                       
                                                   
                                                   
                                                      Sadzīves un līdzīgi atkritumi
                                                      (tonnas/gadā)
                                                   
                                                
                                                      Kopējais atkritumu daudzums (1), to skaitā:
                                                   
                                                
                                                      otrreizēji pārstrādāti (1)
                                                      
                                                   
                                                   
                                                       
                                                   
                                                
                                                      sadedzināti (1)
                                                      
                                                   
                                                   
                                                       
                                                   
                                                
                                                      sadedzināti enerģijas reģenerācijas procesā (1)
                                                      
                                                   
                                                   
                                                       
                                                   
                                                
                                                      nogādāti poligonā (1)
                                                      
                                                   
                                                   
                                                       
                                                   
                                                
                                                      Cits veids, lūdzu, precizējiet (1)
                                                      
                                                   
                                                   
                                                       
                                                   
                                                
                                    
                        
            
                  B.
               
               
                  Lēmuma 97/622/EK pielikuma pirmās anketas II iedaļas 11. punkta d) apakšpunktu svītro.
               
            
         (1)  Dalībvalsts teritorijā.”